S-a apucat de scrimă la vârsta de șapte ani la CSS Satu Mare, pentru a-o urma pe o fată de care îi plăcea. A fost crescut inițial la floretă de Eva Lenghel, apoi la spadă de Alexandru Csipler. La vârsta de 15 ani a cucerit primul său titlu național, în categoria „juniori”. S-a clasat pe locul 4 la Campionatul Mondial pentru juniori din 1986 de la Stuttgart și a câștigat prima sa Cupa României pentru seniori la vârsta de 17 ani. Datorită rezultatelor bune obținute, a fost selectat în lotul olimpic, cu care a luat parte la Campionatul Mondial de Scrimă din 1987 de la Sofia. S-a calificat la Jocurile Olimpice din 1992 de la Barcelona. A pierdut în al doilea tur cu brazilianul Roberto Lazzarini, clasându-se pe locul 25. La proba pe echipe România a ocupat poziția a 11-a.